62024CO0403_INF
Digriet tal-Qorti tal-Ġustizzja (Id-Disa’ Awla) tas‑26 ta’ Frar 2026 – PRVO PLINARSKO DRUŠTVO
(Kawża C‑403/24)
“Rinviju għal deċiżjoni preliminari – Artikolu 53(2) tar-Regoli tal-Proċedura tal‑Qorti tal-Ġustizzja – It-tieni subparagrafu tal-Artikolu 19(1) TUE – Protezzjoni ġudizzjarja effettiva fl-oqsma koperti mid-dritt tal-Unjoni – Indipendenza tal-membri tal-ġudikatura – Qorti stabbilita minn qabel bil-liġi – Smigħ xieraq – Leġiżlazzjoni nazzjonali li tipprevedi l-istabbiliment ta’ mħallef tar-reġistrazzjoni, fil-qrati tat-tieni istanza, li għandu, fil-prattika, is-setgħa li jissospendi l-għoti ta’ sentenza – Inkompatibbiltà ta’ din il-prattika – Natura definittiva tas-sentenza kkonċernata – Regolament (UE) 2020/1998 – Deċiżjoni (PESK) 2020/1999 – Assenza ta’ rilevanza tal-interpretazzjoni mitluba – Domanda ipotetika – Inammissibbiltà manifesta”
1.
Stati Membri – Obbligi – Stabbiliment tar-rimedji ġudizzjarji neċessarji sabiex tiġi żgurata protezzjoni ġudizzjarja effettiva – Mekkaniżmu intern għal qorti nazzjonali li jissuġġetta t-trażmissjoni lill-partijiet ta’ deċiżjoni ġudizzjarja għall-approvazzjoni tal-kontenut tagħha minn imħallef li ma jagħmilx parti mill-kulleġġ ġudikanti – Inammissibbiltà
(it-tieni subparagrafu tal-Artikolu 19(1) TUE)
(ara l-punti 20 u 21)
2.
Domandi preliminari – Ammissibbiltà – Limiti – Domandi manifestament irrilevanti u domandi ipotetiċi magħmula f’kuntest li jeskludi risposta utli – Inammissibbiltà manifesta
(Artikolu 267 TFUE; Regoli tal-Proċedura tal-Qorti tal-Ġustizzja, Artikolu 53(2))
(ara l-punt 23 u d-dispożittiv)
Dispożittiv
It-talba għal deċiżjoni preliminari mressqa mill-Visoki trgovački sud (il-Qorti tal‑Appell tal-Kummerċ, il-Kroazja), permezz ta’ deċiżjoni tal‑31 ta’ Mejju 2024, hija manifestament inammissibbli.